Den Vest-Sjællandske Avis, 1825-09-30
De Deputerede for den Franske og Nordamerikanske Græske Committee, Dhrr. Roche og Vasshington have derpaa indleveret følgende Protestation til Medlemmerne af Grækenlands provisoriske Regiering: De Underskrevne Philhelleniske Deputerede fra Frankerige og Nordamerika have erfaret at Jndividuer have tilladt sig som blotte Græske Borgere at træde i Spidsen for en Faction imod Landets Constitution og have underskrevet en Erklæring og sat den i Circulation, som er høist fornærmende for deres Nations- og Regierings-Characteer hvilke stedse have udviist den største Jnterresse for Grækenlands Vel og Uafhængighed; de Underskrevne vide at Senatet og den executive Magt have besluttet i deres Møde af 22de Juli, at forlange Hielp af Regieringen paa de Joniske Øer, for at forsvare deres poltitiske Friehed, som er truet ved Jbrahim Paschas Jndfald, uagtet Underskrevne med Bekymring bemærke hvorliden Tillid det Græske Senat har i en saa vigtig Stilling, sat til den Franske og Amerikanske Nation, saa vilde de dog have respekteret denne og enhver anden Beslutning, som var foretaget paa den lovmæssige Maade, og overeensstemmende med Statens Constitution; men de see med Smerte at Senatet istedetfor at sætte ældre Dekreter i Virksomhed ikke anvender de Midler, som staae i dets Magt, forat bringe de enkelte Personer til Orden, som ville sætte sig over Lovene og søge at forstyrre Grækenlands politiske Tilværelse. De holde sig derfor forpligtede til at underrette den Græske Regiering om dette ulovmæssige Jndgreb, som fornærmer begge Nationers Characteer; hvilke have taget den meest levende Jnterresse i Grækenlands Uafhængighed, og som i Tidens Følge selv kan skade dens Jnterresse. Den Græske Regiering maae vide hvilken Fare den udsætter sig for naar, den tillader saadanne Beraadslagninger, som ere indgivne af en anarchisk Aand og imod hvilken vi formelig protestere. De Underskrevne anmode den executive Magt om at meddeele den de klareste og meest afgiørende Oplysninger om denne saa vigtige Gienstand. De forvente med den største Utaalmodighed et hurtigt Svar, for at underrette deres Committenter derom Jfølge Beretninger fra Zante af 25de August ere der ankomne Deputerede dertil fra Grækenland hvoriblandt ogsaa Admiral Miaulis Søn, de begive sig med Passer fra Commodore Hamilton og Lord Overcommissairen for de Joniske Øer Sir Frederik Adams, til England for at anraabe dets Beskyttelse. Hamilton skal allerede tilforn have givet Jndvaanerne i Napoli det Raad i den yderste Nød at plante det Joniske eller Engelske Flag. J Constantinopel har man den 23de August faaet Efterretning om denne vigtige Begivenhed. Jbrahim Pascha havde, hedder det, efterat han havde forenet sig med Hussein Bey, giort et nyt Forsøg imod Napoli og var ankommen under Voldene af denne Fæstning; saasnart han nærmede sig erklærede Grækerne ham at de havde anraabt Englands Protection med Commodore Hamiltons Samtykke. Jbrahim blev derved forlegen, og udbad sig en Erklæring af Commodore Hamilton, men istedet derfor paafulgte et uventet Angreb af Grækerne, som vare bragte til Fortvivlelse, paa de nu modløse Arabere, og ifølge flere blodige Fægtninger trak Jbrahim sig hurtig tilbage til Tricolitza. Denne Efterretning tilligemed den om Vanheldet i Messolonghi har gjort et ubehageligt Jndtryk i Constantinopel. Øebeboerne have især været Aarsag til Underkastelsen og ere derpaa i tusindeviis strømmede over til Morea for at hielpe Jndvaanerne der. Dette bekræftes ved Efterretninger fra Marseille, hvor en Græsk Deputeret er ankommen; 6000 Frievillige fra Øerne ere indtrufne paa Halvøen, og have bemægtiget sig igien Navarino. Der fortælles selv at 3000 Joniske Frievillige fra Øerne ere stødte til Grækerne paa Halvøen; men vist er det at Mainotterne have udsonet sig med Regieringen i Napoli og besat Calamatta. – Reschid Pascha har paa nye indsluttet Messolonghi med 25000 Mand. Admiral Sachturer med 37 Skibe fulgt efter Capudan Pascha til Candis. Den Østerrigske Jagttager har intet andet nyt at fortælle end at en Amerikansk Escadre har kastet Anker paa Rheden ved Smyrna. – J Gen. er oprettet en nye Committee for at hielpe Grækerne under den Russiske Statsminister Greven af Capodistrias Forsæde. – J Portsmouth ere opkiøbte to store Skibe, som saa hurtigt som mueligt skulle udrustes under Admiral Cochranes Anførsel for at komme Grækerne til Hielp.